Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка („Службен весник на Република Македонија“ бр. 124/2015), а согласно член 27 и член 34 став 1  од Законот за слободен пристап до информации од јавен карактер („Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Г.Т., поднесена против Основен суд Кочани, на 26.08.2026 година го донесе следното 

                                                                 Р Е Ш Е Н И Е
Жалбата изјавена од Г.Т., поднесена против Основен суд Кочани, заведена во архивата на Агенцијата за заштита на правото на слободен пристап до информациите од јавен карактер под бр.08-283 на 21.08.2026 година СЕ ОТФРЛА како недопуштена.
О Б Р А З Л О Ж Е Н И Е
Г.Т., како што е наведено во Жалбата, „На ден 10.08.2026 година, во рамките на остварувањето на правото на одбрана во кривичната постапка (согласно ЕКЧП и Уставот на РСМ), до Имателот на информации (Основен суд Кочани)поднесовБарање со кое  побаравпристап до  следните официјални податоци и системски записи:
„1. Податок дали судијката К.Ц. на ден 07.08.2026 година официјално се наоѓала на годишен одмор.
2. Податок за физичкото присуство во зградата на судот на истата судијка во период по завршувањето на редовното работно време (од 15:30 до 17:00 часот) не ден 07.08.2026 година.
3.Увид во евиденцијата на електронските картички за пристап, книгата за дежурства судската полиција и безбедносните камери во самата судска зграда за наведен период.
4. Извештај од ревизија на дигиталните логови (log files) на АКМИС серверот за предметот КСП-22/26, со цел да се утврди точната милисекунда на најава, корисничкиот профил и дигиталниот токен со кој решението за притвор било за во 16:45 часот во петок.“  

[bookmark: _Hlk238650039][bookmark: _Hlk238649266][bookmark: _Hlk238649249]На 21.08.2026 година, до Агенцијата е доставена Жалба преку Имателот на информации – Основен суд Кочани, заведена во Агенцјата под бр.08-283, во која меѓу другото е наведено: „Имателот на информации – Основниот суд Кочани, со обжаленото Решение број 13/26 од 12.08.2026 година го одби барањето со штуро и незаконито образложение дека бараните податоци „не претставуваат информации од јавен карактер... информации поврзани со внатрешното работење и функционирање на судот“
При тоа, по извршениот увид во списите од предметот и доставената Жалба, Агенцијата утврди дека во прилог на Жалбата не доставено Барањето за пристап до информации од јавен карактер, ниту пак Решението број 13/26 од 12.08.2026 година, донесено од Имателот на информации, против кое впрочем е поднесена предметната Жалба.
Агенцијата утврди дека Барањето поднесено до Имателот на информации, не претставува барање за пристап до информации од јавен карактер, туку е барање од личен интерес, односно барање од надлежност на Имателот на информации. 
Врз основа на горенаведеното, Агенцијата му укажува на Барателот на информации сега жалителот дека Жалбатаима недостатоци. Имено, во прилог на доставената Жалба не е приложено Барањето за пристап до информации од јавен карактер ниту пак Решениетоброј 13/26 од 12.08.2026 година, донесено одИмателот на информации,за да може Агенцијата да постапува по истата.
Согласно член 17 од Упатството за спроведување на Законот за слободен пристап до информации од јавен карактер е наведено дека: „Жалбата треба да ги содржи следните елементи: -назив, име, адреса, телефон, фаx, е-маил на барателот – назив, име, адреса, телефон, фаx, е-маил на имателот на информации, -образложение на причините поради кои барателот не е задоволен со решението (или неговото недонесување)...Во став 2 и став 3 од истиот член како задолжителен прилог кон жалбата е и барањето кое е поднесено од страна на барателот. 
Согласно член 16 став 3 од Законот за слободен пристап до информации од јавен карактер „Барањето содржи назив на имателот на информацијата, личното име и презиме на барателот на информацијата, податоци за можниот застапник или ополномоѓтеното лице, фирмата или правното лице“. 
Исто така, од списите во предметот, Агенцијата утврди дека во конкретниот случај Барателот на информации, неосновано повикувајќи се на Законот за слободен пристап до информации од јавен карактер и занемерувајќи го јавниот интерес регулиран во чл.3 ст.1 алинеја 7 од истиот Закон, поднел барање за пристап до информации кои имаат личен карактер, односно за остварување личен, индивидуален интерес.  
Согласно член 26 од Законот за слободен пристап до информации од јавен карактер „Право на правна заштита во согласност со овој закон има барателот кој поднел барање за пристап до информација согласно членот 12 став (1) од овој закон“. Во конкретниот случај Барателот се обидел да добие информација од Имателот на информации, неосновано повикувајќи се на Законот за слободен пристап до информации од јавен карактер.
Агенцијата за заштита на правото на слободен пристап до информациите од јавен карактер на Барателот сега жалителот му укажува дека целта на Законот за слободен пристап до информации од јавен карактер и на Упатството за спроведување на Законот за слободен пристап до информации од јавен карактер, е на физичките и правните лица да им се овозможи да го остварат правото на слободен пристап до информации од јавен карактер и обезбедат јавност и отвореност во работењето на органите, а не негова законски неоснована и несоодветна примена.
Законската дефиниција на „јавниот интерес“ значи дека остварувањето на јавниот интерес подразбира остварување на интересот на пошироката заедница како целина, којшто има првенство пред индивидуалните потреби и права на поединците.
Согласно погоре наведеното, Агенцијата му укажува на жалителот дека своите права и приватни (лични) интереси може и треба да ги остварува пред се согласно материјалните закони кои ја регулираат соодветната материја во предметите во кои тој се јавува како странка и правнатазаштита може да ја бара согласно тие закони. 

Врз основа на сето погоре наведено, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.


ПРАВНА ПОУКА:Против ова Решение странката може да поведе управен спор пред Управниот суд во рок од 30 дена

	                                                                                                               Директор,
                                                                                                              Петар Гајдов

